Böyük Tağlar Xocavənd rayonunun eyniadlı inzibati ərazi vahidində kənd. Dağətəyi ərazidədir. XIX əsrdə burada gəlmə ermənilər yerləşdirildikdən sonra kəndin adı tədricən erməniləŞdirilərək Metstağlar (mets ermənicə ""böyük"" deməkdir) kimi rəsmiləşdirilmişdi. Toponimin əsasını təşkil edən taq/tağ sözü türk dillərində ""sahə"", ""məhəllə"", ""yer"" mənasındadır, -lar cəm Şəkilçisi, böyük isə fərqləndirici sozdur. 1992-ci ildən kəndin adı özünə qaytarılmışdır.